**Dôvodová správa**

**B. Osobitná časť**

§ 1: Ustanovenie vymedzuje predmet úpravy

§ 2 a 3: Ustanovenia predstavujú všeobecné vymedzenie pojmu protikomunistického odboja a jeho začlenenia do súvislostí studenej vojny.

§ 4: Ustanovenie vymedzuje pojem účastníka protikomunistického odboja

§5 až 8: Ustanovenia týchto paragrafov charakterizujú formy protikomunistického odboja.

§9: Prekážky pre priznanie postavenia účastníka protikomunistického odboja pre prípady, ak bola odbojová činnosť spojená s činnosťou, ktorá je trestná i v súčasnosti, alebo ak bola spojená s kolaboráciou s represívnymi a vrcholnými politickými orgánmi a inštitúciami komunistického režimu.

§ 10: Ustanovenie všeobecne vymedzuje práva účastníkov protikomunistického odboja. Ide predovšetkým o rovinu morálnej rehabilitácie, a to pre všetky formy odboja. Pre tie najzávažnejšie, spojené s najvážnejšími zásahmi do osobnej slobody, navrhuje zákon priznať aj postavenie vojnového veterána.

§ 11: Procesné ustanovenie, podľa ktorého zákon navrhuje postupovať pri rozhodovaní o priznaní postavenia účastníka protikomunistického odboja. Zákon navrhuje toto konanie do pôsobnosti Ústavu pamäti národa. Táto inštitúcia bola zriadená zákonom a vzhľadom na jej poznatkový fond a verejnoprávnu povahu je najlepšie disponovaná, aby posúdila všetky okolnosti spojené s týmto konaním. O preskúmanie rozhodnutia, v ktorom Ústav pamäti národa odmietne priznať postavenie účastníka protikomunistického odboja rozhodne na základe písomnej žiadosti Ministerstvo spravodlivosti Slovenskej republiky.

Čl. II: Ustanovenie je novelizáciou Zákona o pamäti národa, ktorou sa pôsobnosť navrhovaná v § 11 premietla i v tomto zákone.

Čl. III: Ustanovenie je novelizáciou zákona o vojnových veteránoch, ktorou sa postavenie vojnového veterána pre navrhované kategórie účastníkov protikomunistického odboja premieta i v tomto zákone.

Čl. IV: Ustanovenie o účinnosti sa navrhuje vzhľadom na procesné lehoty na 1.júna 2006.